જયારે જીવનમાં કોઈના વિષે ઈર્ષ્યા, અણગમો, કાવતરું કે અપશબ્દ બોલવામાં આવે છે. ત્યારે માત્રને માત્ર નવું ઝેર જ પેદા થાય છે. ઈર્ષ્યા અને અપશબ્દો બીજા માણસને નુકસાન કરશે તેની કોઈ ખાતરી નથી પણ તે તમારા મનમાં ઝેર વાવે છે તે સંપૂર્ણ સત્ય છે. જ્યાં આગ હોય ત્યાં ઠંડકની જરૂર છે. આપણે ખરાબ વિચારો કરીને આપણા મનને જ નુકસાન કરી રહ્યા છીએ. કોઈનું વર્તન કે સ્વભાવ બદલવો આપણા હાથની વાત નથી, તે આપણે સ્વીકારવું પડશે. જયારે આપણે ફક્ત આપણા વર્તનને સુધારવાનું કાર્ય કરીશું અને બીજાની ફિકર છોડી દઈશું ત્યારે આપણી ખરી આઝાદી અને આનંદની શરૂઆત થશે.